1. 关于玫瑰的古诗

【年代】:唐
【作者】:徐夤
【题目】:司直巡官无诸移到玫瑰花
【内容】:
芳菲移自越王台,最似蔷薇好并栽。
秾艳尽怜胜彩绘,嘉名谁赠作玫瑰。
春藏锦绣风吹拆,天染琼瑶日照开。
为报朱衣早邀客,莫教零落委苍苔。
唐-唐彦谦 - 玫瑰
【年代】:唐
【作者】:唐彦谦
【题目】:玫瑰
【内容】:
麝炷腾清燎,鲛纱覆绿蒙。
宫妆临晓日,锦段落东风。
无力春烟里,多愁暮雨中。
不知何事意,深浅两般红。
唐-司空曙 - 和李员外与舍人咏玫瑰花寄徐侍郎
【年代】:唐
【作者】:司空曙
【题目】:和李员外与舍人咏玫瑰花寄徐侍郎
【内容】:
仙吏紫薇郎,奇花共玩芳。
攒星排绿蒂,照眼发红光。
暗妒翻阶药,遥连直署香。
游枝蜂绕易,碍刺鸟衔妨。
露湿凝衣粉,风吹散蕊黄。
蒙茏珠树合,焕烂锦屏张。
留客胜看竹,思人比爱棠。
如传采苹咏,远思满潇湘。
唐-卢纶 - 奉和李舍人昆季咏玫瑰花寄赠徐侍郎
【年代】:唐
【作者】:卢纶
【题目】:奉和李舍人昆季咏玫瑰花寄赠徐侍郎
【内容】:
独鹤寄烟霜,双鸾思晚芳。
旧阴依谢宅,新艳出萧墙。
蝶散摇轻露,莺衔入夕阳。
雨朝胜濯锦,风夜剧焚香。
断日千层艳,孤霞一片光。
密来惊叶少,动处觉枝长。
布影期高赏,留春为远方。
尝闻赠琼玖,叨和愧升堂。
唐-李叔卿 - 芳树
【年代】:唐
【作者】:李叔卿
【题目】:芳树
【内容】:
春看玫瑰树,西邻即宋家。
门深重暗叶,墙近度飞花。
影拂桃阴浅,香传李径斜。
靓妆愁日暮,流涕向窗纱。
唐-长孙佐辅 - 相和歌辞·宫怨
【年代】:唐
【作者】:长孙佐辅
【题目】:相和歌辞·宫怨
【内容】:
窗前好树名玫瑰,去年花落今年开。
无情春色尚识返,君心忽断何时来。
忆昔妆成候仙仗,宫琐玲珑日新上。
拊心却笑西子颦,掩鼻谁忧郑姬谤。
草染文章衣下履,花粘甲乙床前帐。
三千玉貌休自夸,十二金钗独相向。
盛衰倾夺欲何如,娇爱翻悲逐佞谀。
重远岂能惭沼鹄,弃前方见泣船鱼。
看笼不记熏龙脑,咏扇空曾秃鼠须。
始意类萝新托柏,终伤如荠却甘荼。
深院独开还独闭,鹦鹉惊飞苔覆地。
满箱旧赐前日衣,渍枕新垂夜来泪。
痕多开镜照还悲,绿髻青蛾尚未衰。
莫道新缣长绝比,犹逢故剑会相追。

2. 赞美玫瑰花诗句有哪些

1、接叶连枝千万绿,一花两色浅深红。